21. januar 2024

Kære naboer

Så er der igen lidt nyheder at dele.

Der er nu fundet en entreprenør der skal tage sig af vores vinduesprojekt.

Det er firmaet Juul & Nielsen fra Glostrup.

Der holdes opstartmøde i Følgegruppen i uge 6 – starten af februar – hvor vi skal møde
kontaktpersonerne fra entreprenøren første gang.

KAB har tilknyttet en Byggeleder til Banevængets vinduesprojekt. Han skal være bindeled mellem Juul & Nielsen, KAB og Følgegruppen – og også os beboere.

Det virker som J&N (Juul & Nielsen) har stor fokus på beboerinfo og vil have en/to ugentlige
kontakttider/åbenthus-tider. Ligeledes har de noget de kalder ’Beboermapper’ som hver beboer får udleveret.

Vi skal endnu en gang pointere at vi i Afdelingsbestyrelsen lægger stor vægt på at informere beboerne hele vejen gennem projektet – men at vi naturligvis ikke kan stå inde for hverken de økonomiske, tidsmæssige eller håndværksmæssige udfordringer der vil komme hen ad vejen.
Vi vil gerne være bindeled mellem Projektleder og beboere såfremt der kommer spørgsmål vi kan tage op som kan hjælpe på forståelsen af diverse udfordringer.

Som det ser ud nu, er der planlagt Byggepladsstart i midten af april i år, og alle vinduer skulle være udskiftet i februar 2025. Så det krydser vi fingre for.
Det ser også ud som om selve arbejdet kommer til at foregå ved hjælp af en lift udenfor vinduerne – og det skulle være en stor fordel. Så ingen stilladser denne gang!

Lige så snart der er afholdt opstartsmøde vender vi tilbage med mere nyt.

Har du spørgsmål, så tøv ikke med at sende dem til bestyrelsen@banevaenget.dk – så vil vi efter bedste evne svare på dem.